ร้านนี้ตั้งอยู่ตรงแยกทางขึ้นหอชมดาวยอดภูทับเบิก สังเกตได้ไม่ยากครับ เจ้าของร้านน่่าจะเป็นชาวเขา พนักงานบริการดี ขอย้ายโต๊ะไปนั่งริมระเบียงเพื่อจะได้เห็นวิวสวยๆระหว่างกินก็รีบจัดแจงให้ บรรยากาศโดยรวมถือว่าโอเคร บวกกับอากาศเย็นสบายๆ ช่วงที่ผมไปประมาณ 20องศา ครับ 
มื้อนี้กินกันสองคนสั่งอาหารสี่อย่างครับ
- จานแรกแขนงน้ำมันหอยใส่หมู รสชาติใช้ได้ครับ 
- ยำไข่ดาว ถูกปากตรงที่มียอดฟักแม้วใส่มาด้วย
- ผัดพริกแกงทะเล อยากลองชิมว่าอาหารทะเลบนดอยรสชาติจะเป็นอย่างไร ก็เลบลองสั่งมา เนื้อกุ้งสดดีครับ โดยรวมถือว่าอร่อย
- อย่างสุดท้ายกระหล่ำทอดน้ำปลา แอบชุ่มน้ำไปนิด แต่ก็ถือว่าผ่านครับ
โดยรวมรสชาติอาหารโอเครครับ ใครมาเที่ยวแนะนำให้แวะมาลองชิม ราคาไม่แพง คุ้มแน่นอนครับ